**John Klingberg** (s. 14. elokuuta 1992 Lerum, Ruotsi) on ruotsalainen jääkiekkopuolustaja, joka pelaa NHL-joukkue Toronto Maple Leafsissa. Klingbergin vahvuuksiin kuuluu hyökkäyspään pelaaminen, luistelu, kiekollinen peli, ylivoimapelaaminen ja pelikäsitys. Hänen heikkouksiinsa kuuluu voiman ja kokemuksen puute, ajoittainen loukkaantumisille riskialtis pelityyli sekä laukauksen säästäminen. Klingberg laukoo oikealta.

Ura
---

### Seuraura

Klingberg aloitti jääkiekon Lerums BK:ssa, mutta hän siirtyi jo juniorina Frölunda HC:hen. Klingberg voitti kauden 2009–2010 päätteeksi J18 Allsvenskanin pronssia. Hän oli tehoilla 2+9=11 kevään 2010 pudotuspelien tehokkain puolustaja Färjestads BK:n Jonas Brodinin kanssa. Klingberg pelasi kauden kuitenkin suurimmaksi osaksi Frölundan J20-joukkueessa. Dallas Stars varasi hänet viidennellä kierroksella 131. pelaajana NHL:n varaustilaisuudessa 2010.

Kaudeksi 2010–2011 Klingberg teki seitsemän ottelun laina-sopimuksen hockeyallsvenskan joukkue Borås HC:n kanssa. Hän teki Allsvenskan-debyyttinsä 14. syyskuuta 2010 ottelussa Rögleä vastaan ja Klingbergin jääaika siinä oli 17:38. Loppukauden hän pelasi Frölundassa Elitserienissä. Yhteensä Klingberg pelasi Elitserienissä kauden aikana 26 runkosarjaottelua tehden viisi syöttöpistettä.

Huhtikuussa 2011 Klingberg teki vuoden mittaisen sopimuksen SM-liigajoukkue Jokereiden kanssa. Toukokuussa hän teki kolmivuotisen tulokassopimuksen Dallas Starsin kanssa, mutta Klingberg kuitenkin sopi pelanneensa ensimmäisen sopimusvuotensa Jokereissa. Hän pelasi joukkueessa kaudella 2011–2012 20 runkosarjaottelua tehoin 1+2=3, mutta ei onnistunut vakiinnuttamaan paikkaansa kokoonpanossa ja jätti Jokerit omasta tahdostaan tammikuussa 2012. Klingberg pelasi kauden aikana myös kuuden ottelun verran lainalla Mestis-joukkue Kiekko-Vantaassa. Purettuaan sopimuksensa Jokereiden kanssa hän palasi kotimaahansa ja siirtyi Skellefteå AIK:hon, jossa Klingberg voitti kauden päätteeksi Elitserien-hopeaa.

Klingberg jatkoi Skellefteåssa lainalla myös kaudella 2012–2013, joka päättyi Ruotsin-mestaruuteen. Elitserien-kauden päätyttyä hän siirtyi Dallas Starsin farmijoukkue Texas Starsin vahvuuteen AHL:n pudotuspeleihin, joissa Klingberg ehti pelata kuitenkin vain yhden ottelun, kunnes joukkueen kausi päättyi neljännesvälieriin. Kaudeksi 2013–2014 hän palasi jälleen lainalle kotimaahansa ja siirtyi aiempaan seuraansa Frölunda HC:hen. Klingberg nousi joukkueen varakapteeniksi. Hän oli Frölundan tehokkain puolustaja tehoilla 11+17=28, joilla Klingberg jakoi koko SHL:n puolustajien pistepörssin viidennen sijan MODO Hockeyn Kyle Cumiskeyn kanssa. Huhtikuussa 2014 hän teki Starsin kanssa uuden, vuoden mittaisen sopimuksen. Klingberg pelasi loppukaudella vielä kolme ottelua AHL-joukkue Texas Starsissa.

Kaudeksi 2014–2015 Klingberg siirtyi Starsin organisaatioon ja aloitti kautensa Texasin AHL-joukkueessa. Hän debytoi Dallasin NHL-joukkueessa 11. marraskuuta 2014 vieraissa Arizona Coyotesia vastaan. Klingberg sai ottelussa jääaikaa 18.32 minuuttia. NHL-uransa avausmaalin hän teki samaa joukkuetta vastaan 20. marraskuuta 2014. Klingberg valittiin ottelun ykköstähdeksi. Tulokaskaudellaan Klingberg teki 11 maalia ja antoi 29 maaliin johtanutta syöttöä.

Keväällä 2015 Klingberg solmi Dallas Starsin kanssa seitsemän vuoden jatkosopimuksen.

Heinäkuussa 2022 Klingberg teki vapaana agenttina Anaheim Ducksin kanssa yksivuotisen sopimuksen.

Maaliskuussa 2023 siirtorajan viimeisillä minuuteilla Ducks kauppasi Klingbergin Minnesota Wildiin vaihdossa Andrej Sustriin, Nikita Nesterenkoon ja neljännen kierroksen varausvuoroon vuoden 2025 varaustilaisuudessa.

Heinäkuussa 2023 Klingberg teki vapaana agenttina Toronto Maple Leafsin kanssa yksivuotisen ja 4,15 miljoonan dollarin arvoisen sopimuksen.

### Maajoukkueura

Klingberg pelasi alle 20-vuotiaiden MM-kilpailuissa vuosina 2011 ja 2012, joista jälkimmäinen turnaus päättyi maailmanmestaruuteen. Hän on pelannut myös Ruotsin A-maajoukkueessa yhteensä seitsemän ottelua tehden neljä syöttöpistettä. Klingberg teki A-maajoukkuedebyyttinsä 6. huhtikuuta 2011 harjoitusottelussa Saksaa vastaan. Klingberg on ollut voittamassa maailmanmestaruutta vuosina 2017 ja 2018.

Muuta
-----

John Klingbergin isoveli Carl pelaa KHL-joukkue Torpedo Nižni Novgorodissa organisaatiossa ja pikkuveli Olle pelaa Frölundan J20-junioreissa. Veljesten isä Anders on juniorivalmentaja. *lähde?*

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2010–2011 | Borås HC | Allsvenskan | 7 | 1 | 0 | 1 | 2 | – | – | – | – | – |  |  |  |  |  |  | JMM | 6 | 1 | 1 | 2 | 0 |
|  | Frölunda HC | Elitserien | 26 | 0 | 5 | 5 | 10 | – | – | – | – | – |
| 2011–2012 | Kiekko-Vantaa | Mestis | 6 | 1 | 4 | 5 | 0 | – | – | – | – | – |  |  |  |  |  |  | JMM | 6 | 0 | 3 | 3 | 4 |
|  | Jokerit | SM-liiga | 20 | 1 | 2 | 3 | 8 | – | – | – | – | – |
|  | Skellefteå AIK | Elitserien | 16 | 1 | 3 | 4 | 6 | 16 | 0 | 4 | 4 | 14 |
| 2012–2013 | Skellefteå AIK | Elitserien | 25 | 1 | 12 | 13 | 6 | 13 | 1 | 3 | 4 | 8 | Le Mat-pokalen |
|  | Texas Stars | AHL | – | – | – | – | – | 1 | 0 | 0 | 0 | 0 |
| 2013–2014 | Frölunda HC | Elitserien | 50 | 11 | 17 | 28 | 12 | 7 | 0 | 4 | 4 | 2 |
|  | Texas Stars | AHL | 3 | 0 | 1 | 1 | 4 | – | – | – | – | – |
| 2014–2015 | Dallas Stars | NHL | 65 | 11 | 29 | 40 | 32 | – | – | – | – | – |  |  |  |  |  |  | MM | 7 | 2 | 4 | 6 | 0 |
|  | Texas Stars | AHL | 10 | 4 | 8 | 12 | 6 | – | – | – | – | – |
| 2015–2016 | Dallas Stars | NHL | 76 | 10 | 48 | 58 | 30 | 13 | 1 | 3 | 4 | 2 |
| 2016–2017 | Dallas Stars | NHL | 80 | 13 | 36 | 49 | 34 | – | – | – | – | – |  |  |  |  |  |  | MM | 10 | 2 | 4 | 6 | 2 |
| 2017–2018 | Dallas Stars | NHL | 82 | 8 | 59 | 67 | 26 | – | – | – | – | – |  |  |  |  |  |  | MM | 10 | 1 | 5 | 6 | 4 |
| 2018–2019 | Dallas Stars | NHL | 64 | 10 | 35 | 45 | 12 | 13 | 2 | 7 | 9 | 6 |  |  |  |  |  |  | MM | 5 | 2 | 2 | 4 | 2 |
| 2019–2020 | Dallas Stars | NHL | 58 | 6 | 26 | 32 | 22 | 26 | 4 | 17 | 21 | 14 |
| 2020–2021 | Dallas Stars | NHL | 53 | 7 | 29 | 36 | 23 | – | – | – | – | – |
| 2021–2022 | Dallas Stars | NHL | 74 | 6 | 41 | 47 | 34 | 7 | 0 | 1 | 1 | 26 |
| 2022–2023 | Anaheim Ducks | NHL | 50 | 8 | 16 | 24 | 30 | – | – | – | – | – |
|  | Minnesota Wild | NHL | 17 | 2 | 7 | 9 | 4 | 4 | 1 | 3 | 4 | 0 |
| 9 kautta | yhteensä | NHL | 619 | 81 | 326 | 407 | 247 | 63 | 8 | 31 | 39 | 48 |
| 4 kautta | yhteensä | Elitserien/SHL | 117 | 13 | 37 | 50 | 34 | 36 | 1 | 11 | 12 | 24 |
| 2 kautta | yhteensä | AHL | 13 | 4 | 9 | 13 | 10 | 1 | 0 | 0 | 0 | 0 |
| 1 kausi | yhteensä | SM-liiga | 20 | 1 | 2 | 3 | 8 | – | – | – | – | – |

Lähteet
-------

* John Klingberg The Internet Hockey Databasessa (englanniksi)
* John Klingberg *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  John Klingberg *Elite Prospects*. Everysport Media Group AB.  (englanniksi)
2. ↑  Markus Nordlund sopimukseen Jokereiden kanssa  10.4.2011. Jatkoaika.com. Viitattu 9.6.2011.
3. 1 2  Jokereille kaksi uutta puolustajaa  11.4.2011. Urheiluveikkaus.  Arkistoitu 29.10.2013. Viitattu 9.6.2011.
4. ↑  Dallas kiinnitti Klingbergin  17.5.2011. Jatkoaika.com. Viitattu 9.6.2011.
5. ↑  Tommi Kivistö ja John Klingberg lohipaitoihin  19.10.2011. Kiekko-Vantaa Hockey Oy.  Arkistoitu 18.10.2012. Viitattu 8.12.2011.
6. ↑  Bodin, Uffe: Jokerit lånar ut Klingberg  19.10.2011. Hockeysverige.se.  Arkistoitu 4.2.2015. Viitattu 8.12.2011. (ruotsiksi)
7. ↑  John Klingberg palaa kotimaahansa  20.1.2012. Jatkoaika.com. Viitattu 20.1.2012.
8. ↑  Fahlman, Jonas: VF avslöjar: Klingberg klar för Skellefteå AIK  20.1.2012. Västerbottens Folkblad.  Arkistoitu 23.1.2012. Viitattu 20.1.2012. (ruotsiksi)
9. ↑  Ekström, David: Klingberg till AHL  23.4.2013. Norran. Viitattu 25.10.2013. (ruotsiksi)
10. ↑  Gyllander, Peter: Svenske mästaren John Klingberg till Frölunda HC  20.5.2013. Frölunda Indians. Viitattu 25.10.2013. (ruotsiksi)
11. ↑  Gyllander, Peter: Ingen fortsättning...  29.4.2014. Frölunda Indians. Viitattu 4.2.2015. (ruotsiksi)
12. ↑  Boxscore – NHL.com  11.11.2014. National Hockey League. Viitattu 4.2.2015. (englanniksi)
13. ↑  Boxscore – NHL.com  20.11.2014. National Hockey League. Viitattu 4.2.2015. (englanniksi)
14. ↑
15. ↑
16. ↑
17. ↑
18. ↑  Ruotsi julkisti joukkueensa alle 20-vuotiaiden MM-kisoihin *Leijonat.fi*.  7.12.2011. Suomen Jääkiekkoliitto. Viitattu 8.12.2011. [vanhentunut linkki]